Miguel Layún

Miguel Arturo Layún Prado (lahir 25 Jun 1988) merupakan pemain bola sepak Mexico yang kini bermain untuk kelab Monterrey dan pasukan kebangsaan Mexico. Beliau bermain di posisi pertahanan.

Kerjaya kelab

Veracruz
Layún memulakan kerjaya profesionalnya di Veracruz pada 2006. Beliau membuat debut untuk pasukannya di divisyen pertama ketika kejohanan Clausura 2007 pada 28 April menentang Necaxa. Perlawanan itu berkesudahan seri 1–1.

Atalanta
Selepas menghabiskan masanya di Veracruz, Layún berpindah ke kelab Itali, Atalanta Bergamasca Calcio dengan harga €625,000. Perpindahan Layún itu merupakan pemain Mexico pertama ke kelab Serie A.

Miguel Layún membuat debut Serie A pada 27 September 2009 menentang Chievo, pasukannya seri 1-1. Beliau menggantikan Jaime Valdés pada minit ke-82 membuatkan beliau menjadi pemain pertama Mexico yang pernah bermain di Serie A. Layún hanya membuat dua penampilan liga ketika musim pertamanya bersama Atalanta. Selepas enam bulan di Itali, beliau berpindah ke Club América pada 2010.

América
Pada 21 Disember 2009, Layún dilaporkan telah berpindah ke Club América untuk kejohanan Clausura 2010]]. Beliau menjadi pemain kedua yang ditandatangani kelab semasa perpindahan musim sejuk.

Beliau menjaringkan gol pertamanya untuk América ketika perlawanan pertama suku akhir menentang Toluca, di mana keputusan berkesudahan seri 2–2.

Pada 26 Mei 2013, Layún menyudahkan sepakan penalti yang terakhir ketika menentang Cruz Azul dalam perlawanan akhir Clausura 2013. Akhirnya, pasukannya menjuarai kejohanan itu dan beliau memengani kejohanan liga itu buat pertama kali dalam kerjayanya.

Pada 2 Ogos 2014, beliau menjadi kapten pasukan dalam perlawanan liga menentang Puebla, di mana América menang besar 4–0.

Kerjaya antarabangsa
Pada 2013, Layún menerima panggilan pertama untuk sertai pasukan kebangsaan oleh jurulatih José Manuel de la Torre selepas aksi beliau bersama Club América ketika kejohanan Clausura.

Layún dimasukkan dalam skuad Mexico yang beraksi di Piala Emas CONCACAF 2013 di Amerika Syarikat. Beliau membuat debut pada 11 Julai dalam perlawanan peringkat kumpulan menentang Kanada.

Layún dipanggil sekali lagi oleh jurulatih Víctor Manuel Vucetich untuk mengambil bahagian dalam dua perlawanan terakhir kelayakan Piala Dunia menentang Panama dan Costa Rica. Layún bermain dalam perlawanan menentang Panama namun terlepas menentang Costa Rica. Beliau sekali lagi oleh jurulatih baru Mexico, Miguel Herrera iaitu jurulatihnya di Club América. Beliau bermain dalam perlawanan pertama play-off menentang New Zealand di mana beliau membuat dua hantaran kepada  Oribe Peralta untuk menang besar 5-0 di Estadio Azteca. Mexico akhirnya layak ke Piala Dunia FIFA 2014 selepas membenam New Zealand dengan skor agregat 9-3.

Pada 8 Mei, Layún termasuk dalam skuad 23 pemain Mexico yang mengambil bahagian di Piala Dunia FIFA 2014. Beliau membuat debut Piala Dunia pada 13 Jun menentang Cameroon dengan bermain sebagai bek kiri. Mexico menang 1-0. Layún bermain kesemua perlawanan Mexico di Piala Dunia.

Gol antarabangsa

Penghargaan

Kelab
América
Liga MX (2): Clausura 2013, Apertura 2014

Rujukan

Kelahiran 1988
Orang hidup
Pemain bola sepak Mexico
Orang Mexico keturunan Lubnan
Orang Mexico keturunan Sepanyol
Pemain Tiburones Rojos de Veracruz
Pemain Atalanta B.C.
Pemain Club América
Pemain Watford F.C.
Pemain FC Porto
Pemain Villarreal CF
Pemain Sevilla FC
Pemain CF Monterrey
Pemain Piala Dunia FIFA 2014
Pemain Piala Dunia FIFA 2018